open-index/open-wikipedia-markdown huggingface dataset:
Sázava (rieka)

**Sázava** je rieka v stredných Čechách. Je to významný pravostranný prítok Vltavy, meria , povodie zaberá plochu  a v ústí dosahuje priemerný prietok /s.

## Tok rieky

Vzniká v Žďárskych vrchoch, kde vyteká z rybníka Velké Dářko v močaristej oblasti pri obci Škrdlovice. Určenie pramennej oblasti je sporné, nakoľko zdrojnica vytekajúca z rybníka už pod názvom Sázava sa v minulosti označovala ako *Polnička*. A naopak súčasná zdrojnica *Stržský potok* bol v minulosti označovaný ako Sázava, čo má aj opodstatnenie z hľadiska väčších prietokov i plochy povodia v mieste sútoku oboch zdrojníc. Odtiaľ potom tečie juhojuhovýchodným smerom, napája vodnú nádrž Pilská a v meste Žďár nad Sázavou sa stáča a pokračuje na západ. Až k mestu Přibyslav preteká údolím s množstvom kaskád. Za mestom Havlíčkův Brod tečie severozápadným smerom, za Světlou nad Sázavou preteká najmalebnejšou časťou toku, vytvára kaskády Stvořidla. Medzi Šternovom a Sázavou tečie ďalej severným smerom a odtiaľ k ústiu opäť prevažne západným smerom. Do Vltavy ústi pri obci Davle. Na celom toku rieka intenzívne meandruje, no najmä na strednom toku medzi mestami Ledeč nad Sázavou a Sázava. Na dolnom toku v okolí obce Krhanice vytvára hlboké údolie so strmými stenami. 

## Prítoky
Významnejšími prítokmi Sázavy sú:
* zľava: Šlapanka, Žabinec, Perlový potok, Pstružný potok, Želivka (najväčší prítok), Zdislavický potok, Blanice, Křešovský potok, Benešovský potok, Konopišťský potok, Janovický potok 
* sprava: Losenický potok, Borovský potok, Břevnický potok, Lučický potok, Sázavka, Olešenký potok, Hodkovský potok, Losinský potok, Vlkančický potok, Jevanský potok a Kamenický potok

## Obyvateľstvo
Sázava preteká cez Žďár nad Sázavou, Sázavu, Ronov nad Sázavou, Přibyslav, Havlíčkův Brod, Okrouhlice, Světlú nad Sázavou, Ledeč nad Sázavou, Zruč nad Sázavou, Kácov, Ledečko, Sázavu, Chocerady, Čerčany, Poříčí nad Sázavou, Týnec nad Sázavou, Kamenný Přívoz.

## Iné projekty

Kategória:Rieky v Česku
Kategória:Povodie Vltavy
Sázava

**Sázava** môže byť:

* rieka v stredných Čechách, pozri Sázava (rieka)
* mesto v Česku v okrese Benešov, pozri Sázava (okres Benešov)
* obec v Česku v okrese Ústí nad Orlicí, pozri Sázava (okres Ústí nad Orlicí)
* obec v Česku v okrese Žďár nad Sázavou, pozri Sázava (okres Žďár nad Sázavou)
Paul Wild

Prof. **Paul Wild** (IPA výslovnosť: , * 5. október 1925, Wädenswil, Švajčiarsko – † 2. júl 2014, Bern, Švajčiarsko) bol švajčiarsky astronóm, objaviteľ početných komét a planétok. 

## Kariéra
Bol riaditeľom Astronomického inštitútu Univerzity Bern od roku 1980 do 1991.  Pozorovania vykonával na observatóriu Zimmerwald neďaleko Bernu. 

### Objavy
Wild objavil viaceré kométy, planétky a supernovy:
* periodické kométy 63P/Wild, 81P/Wild, 86P/Wild a 116P/Wild
* planétka zo skupiny Apollo  1866 Sisyphus a planétky zo skupiny Amor 2368 Beltrovata a 3552 Don Quixote
* 41 supernov samostatne a 8 ako spoluobjaviteľ 

Jeho prvým objaveným asteroidom (planétkou)  bol  SN 1954A,  najnovší SN 1994M.

#### Objavené planétky: 94

## Referencie

## Externé odkazy

* Astronomický inštitút Univerzity v Berne

Kategória:Švajčiarski astronómovia
Kategória:Objavitelia planétok
Kategória:Objavitelia asteroidov
Kategória:Objavitelia komét
Kategória:Absolventi Univerzity v Zürichu
Sázavka

**Sázavka** môže byť:

* potok v stredných Čechách, prítok Sázavy, pozri Sázavka (potok)
* obec v Česku v okrese Havlíčkův Brod, pozri Sázavka (okres Havlíčkův Brod)
Perlový potok

**Perlový potok** môže byť:

* potok na Slovensku, pravostranný prítok Hnilca, pozri Perlový potok (prítok Hnilca)
* potok v Česku, ľavostranný prítok Sázavy, pozri Perlový potok (prítok Sázavy)
Red Bull

**Red Bull** je energetický nápoj, ktorý sa vyrába v Rakúsku. Sídlom spoločnosti Red Bull GmbH je Fuschl am See. Spoločnosť založil Dietrich Mateschitz.

Pôvodný recept na nápoj Red Bull však pochádza z Thajska a následne bol v priebehu trojročného obdobia (1984-1987) chuťovo upravený na potreby západnej Európy. V tejto časovej perióde sa zrodil aj marketingový koncept Red Bullu, za ktorým je vzletný reklamný slogan „Red Bull Vám dáva krííídla!“

## Iné projekty

Kategória:Nealkoholické nápoje
Kategória:Energetické nápoje
Ploučnice

**Ploučnice** je rieka v severných Čechách. Je to pravostranný prítok Labe, má dĺžku , odvodňuje územie s plochou  a v ústí má priemerný prietok /s.

Rieka pramení v geomorfologickom celku Ještědsko-kozákovský hřbet na juhozápadnom svahu vrchu Ještěd () v nadmorskej výške , nad obcou Osečná Od prameňa tečie najprv na juhozápad do obce Osečná, potom sa stáča na západ a napája rybníky Hamerský a Horecký. Za mestom  Stráž pod Ralskem vytvára výraznejšiu zákrutu a preteká tiesňavovitým úsekom, tzv. Průrvou Ploučnice, ktorá končí krátkym upraveným tunelom. Za obcou Noviny pod Ralskem sa stáča na juh, južne od mesta Mimoň preteká územím bývalého vojenského priestoru Ralsko, kde sa najprv stáča na juhozápad a následne pri osade Hradčany na severozápad, pričom výraznejšie meandruje. Cez mesto Česká Lípa preteká západným smerom, za mestom sa stáča a pokračuje k ústiu severozápadným smerom. Do Labe ústi v Děčíne v nadmorskej výške 

Hlavnými prítokmi sú zľava Robečský potok a sprava Ještědský potok, Panenský potok, Svitava a Bystrá.

Ploučnice preteká cez Stráž pod Ralskem, Mimoň, Českú Lípu, Stružnicu, Žandov, Františkov nad Ploučnicí, Benešov nad Ploučnicí a Děčín.

## Externé odkazy
* Horáčková J. & Juřičková L. (2013). "Nivní malakofauna Ploučnice (Severní Čechy). The floodplain mollusc fauna of the Ploučnice River (North Bohemia)". *[[Malacologica Bohemoslovaca]]* **12**: 40–47.
* Beran L. (1998). "Vodní měkkýši Ploučnice". *Bezděz, vlastivědný sborník Českolipska*, Česká Lípa **7**: 173–180.

Kategória:Rieky v Česku
Kategória:Povodie Labe
Kategória:Ještědsko-kozákovský hřbet
Kategória:Ralsko
Kategória:Stráž pod Ralskem
Bileffahi

**Bileffahi** () je jedným z obývaných ostrovov na atole Šavijani na Maldivách. Počet obyvateľov je 594 (jún 2006), dĺžka ostrova 1 920 m, šírka 630 m. Vzdialenosť od hlavného mesta Male je 245,57 km.

## Externé odkazy
*Informácie ministerstva pre rozvoj o Bileffahi  - anglicky

Kategória:Ostrovy atolu Šavijani
Ettore Sottsass

**Ettore Sottsass** (* 14. september 1917, Innsbruck, Rakúsko† 31. december 2007, Miláno, Taliansko) bol taliansky architekt a dizajnér, zakladateľ talianskeho umeleckého hnutia 80. rokov *Memphis Group* (Memphisská skupina).

## Galéria

Paolo Monti - Servizio fotografico (Milano, 1960) - BEIC 6365848.jpg|12. Triennale v Miláne, nábytok do interiérov navrhnutých Sottsassa. Foto Paolo Monti, 1960.


## Iné projekty

Kategória:Talianski architekti
Kategória:Talianski dizajnéri
Kategória:Osobnosti z Innsbrucku
Kategória:Talianski fotografi
Hort

**Hort** môže byť:

*Milan Hort - slovenský politik (SDKÚ)
*Hort. - skratka latinského výrazu Hortulanorum (*záhradný*, dnes často s významom *autor - šľachtiteľ neznámy*)
*obec v Maďarsku, pozri Hort (obec)
Masterboy

**Masterboy** je nemecká eurodance hudobná skupina, ktorá vznikla začiatkom 90. rokov 20. storočia. V 90. rokoch mala veľký úspech v Európe, Ázii, Oceánii a Južnej Amerike. Patrila a patrí medzi reprezentatívne skupiny štýlu „high energy“. Medzi známe skladby skupiny Masterboy patria „Anybody“, „Everybody Needs Somebody“, „I Got To Give It Up“, „Feel The Heat Of The Night“, „Is This The Love“ , „Generation Of Love“ a " Land of dreaming ". 

## Diskografia
### Albums
* *Masterboy Family* (1991)
* *Feeling Alright* (1993)
* *Different Dreams* (1994)
* *Generation of Love* (1995)
* *Colours* (1996)
* *Best Of Masterboy* (2000)
* *The Heat Of The Night* (2001)

### Single
* Dance To The Beat (1990)
* Shake It Up And Dance (1991)
* I Need Your Love (1991)
* Cause We Do It Again (1991)
* Keep On Dancin' (1992)
* Ride Like The Wind (2001)

#### S Trixi
* O-Oh Noche Del Amor (1992)
* Fall In Trance (1993)
* Everybody Needs Somebody (1993)
* I Got To Give It Up (1994)
* Feel the Heat Of The Night (1994)
* Is This The Love (1994)
* Different Dreams (1995)
* Megamix (1995)
* Generation Of Love (1995)
* Anybody (Movin'On) (1995)
* Land Of Dreaming (1996)
* I Need A Lover Tonight (2002)
* Feel The Heat Of The Night 2003 (2003)

#### S Lindou Rocco
* Mister Feeling (1996)
* Children Of The Night (1996)
* Show Me Colours (1996)
* Just For You (1997)
* La Ola Hand In Hand (1997)
* Dancing Forever (1998)

#### S Anabel Kay
* Porque Te Vas (1999)
* I Like To Like It (2000)
* Feel The Heat 2000 (2000)

## Pozri aj
* Whigfield
* Real McCoy
* DJ Bobo
* Ice MC
* 2 Unlimited
* Fun Factory
* Playahitty

Kategória:Nemecké eurodance hudobné skupiny
Kategória:Hudobné skupiny z 1990
Hudobná skupina

**Hudobná skupina** alebo **kapela** je spoločenstvo viacerých ľudí, ktorí hrajú na nejaký hudobný nástroj a/alebo spievajú. Sú známe hudobné skupiny rôznych hudobných štýlov a žánrov. Obyčajne vystupujú na koncertoch, v kluboch a nahrávajú albumy. Termín sa používa v populárnej alebo ľudovej hudbe nie vobec

## Typy hudobných skupín
* big band
* dychová hudba
* ľudová hudba
* bluegrassová skupina
* chlapčenská skupina
* dievčenská skupina
* superskupina
* džezová skupina
* vojenská kapela
* rocková skupina
* školská kapela

## Pozri aj
* Orchester
* Zoznam hudobných interpretov

Kategória:Hudba
Kategória:Hudobné telesá
Busto Arsizio

**Busto Arsizio** je mesto v regióne Lombardsko v severnom Taliansku, 25 km severne od Milána. Počet obyvateľov je okolo 80 000. Ekonomika mesta ja založená na priemysle a obchode. Patrónom mesta je Sv. Ján Krstiteľ.

## Partnerské mest
*  Domodossola, Taliansko
*  Épinay-sur-Seine, Francúzsko

## Iné projekty

## Externé odkazy
* Oficiálna stránka 


Kategória:Mestá v Lombardsku
Lambethský palác

right|thumb|Lambeth Palace

**Lambethský palác** () je sídlo arcibiskupa z Cantenbury. Nachádza sa v Lambethe na južnom brehu Temže v Londýne. Palác bol veľakrát renovovaný, naposledy Edwardom Blorem.

## Iné projekty
.

Kategória:Lambeth
Kategória:Paláce v Spojenom kráľovstve
Agustín Calleri

**Agustín Calleri** (* 14. september 1976, Rio Cuarto, Argentína) je bývalý argentínsky profesionálny tenista. Počas svojej kariéry vyhral dva turnaje ATP v dvojhre a 3 turnaje vo štvorhre.

## Finálové účasti na turnajoch ATP (10)

### Dvojhra - výhry (2)

### Dvojhra - prehry (6)

### Štvorhra - výhry (2)

## Iné projekty

## Externé odkazy

Kategória:Narodenia v 1976
Kategória:Argentínski tenisti
Ray Bourque

**Raymond Jean „Ray“ Bourque** (* 28. december 1960, Montreal) je bývalý kanadský hokejový obranca, člen Siene Slávy NHL. Odohral 21 sezón v drese Boston Bruins a 2 v drese Colorado Avalanche, kde získal v sezóne 2000/01 Stanleyho pohár. Získal Norrisovu trofej pre najlepšieho obrancu NHL päťkrát.

## Hráčska kariéra
Bourque ako junior nastupoval v lige QMJHL za kluby Sorel a Verdun. V roku 1979 ho draftoval ako svoju prvú voľbu  klub Boston Bruins. Bourque sa hneď vo svoju sezónu presadil v NHL. Za výborné výkony získal Calder Trophy, ocenenie pre najlepšieho nováčika NHL a bol nominovaný do prvého tímu All-Stars. V Bostone hral do roku 2000. Nosil číslo 7, keď ho z dôvodu pocty Philovi Espositovi vyradili nosil číslo 77.

### Ocenenia
* 1980 - Calder Trophy
* 1987, 1988, 1990, 1991, 1994 - James Norris Memorial Trophy
* 1992 - King Clancy Memorial Trophy

### Štatistiky

## Externé odkazy
* 
* Bourque na stránke Legens Of Hockey

Kategória:Kanadskí hokejisti
Kategória:Členovia Hokejovej siene slávy
Kategória:Hráči Boston Bruins
Kategória:Hráči Colorado Avalanche
Kategória:Hokejisti draftovaní klubom Boston Bruins
Kategória:Víťazi Stanleyho pohára
Kategória:Osobnosti na kanadských poštových známkach
Kategória:Osobnosti z Montrealu
Minaret

[thumb|Dvojica minaretov mešity v [egyptskom Asuáne]]
**Minaret** (, alebo  – manára) je súčasť islamskej mešity. Je to vežovitá stavba, najčastejšie štíhleho ceruzkového tvaru vysoká v priemere okolo 15 metrov, niekedy aj vyše 200 metrov. Najvyššie minarety má Veľká mešita v Teheráne, 230 metrov a Mešita Hasana II. v Casablance (210 metrov).

V niektorých horských dedinách sú minarety, ktoré svojou výškou nepresahujú 5m. Stavba je postavená najčastejšie z kameňa, ale bývajú aj drevené, sklenené alebo železné (hlavne v Západnej Európe).

## Vznik a vývoj
Minaret slúži k zvolávaniu k modlitbe. Veža vybieha priamo z mešity alebo stojí samostatne (ako v prípade chrámu Hagia Sofia). Navrchu je veža ukončená pavlačou, kde zvykol stávať muezzin a zvolával veriacich k modlitbám, nad ňou je malá strieška na ktorej je posadený polmesiac ako symbol islamu. Na niektorých miestach muezzini nezvolávajú, ale nahradili ich moderné reproduktory a megafóny, výzva k modlitbe je hlásená z pásky. Napriek tomu je muezzinov mnoho, pretože ide medzi moslimami o prestížnu činnosť.

## Počty minaretov
* *jeden* - malé mešity
* *dva* - väčšie mešity v mestách
* *štyri* - má Hagia Sofia, Sulejmanova mešita v Istanbule,  Mešita Külliye v Manavgate, a ďalšie veľmi významne mešity
* *šesť* - má Modrá mešita v Istanbule, čo bolo v svojej dobe porušenie zvyklostí
* *sedem* - má mešita v Mekke, ktorá je putovným miestom moslimov. V dobe dostavby Modrej mešity v Istanbule ich mala šesť, ale musel byť pristavený ďalší, siedmy, pretože sa podľa vtedajších pravidiel nemohla žiadna islamská stavba takto rovnať tej v Mekke.

## Iné projekty

## Zdroj


Kategória:Islamská architektúra
Kategória:Architektonické prvky
Kategória:Arabské výrazy
Arthur Laffer

**Arthur Betz Laffer** (* 14. august 1940) je americký ekonóm, predstaviteľ ekonómie strany ponuky. Bol poradca amerického prezidenta Ronalda Reagana a tvorcom Lafferovej krivky, ktorá ilustruje vzťah daňového výnosu a výšky daní v ekonomike.

## Život
Americký ekonóm, ktorý sa narodil v Youngstowne v Ohio. Vyštudoval Yaleskú univerzitu a Stanfordovu univerzitu. Je zakladateľ a riaditeľ *Laffer Associates* v Nashville. Je to výskumná a poradenská spoločnosť, ktorá poskytuje investično-poradenské služby rôznym finančným inštitúciám, korporáciám, penzijným fondom atď. 

V rokoch 1981–1989 pracoval ako poradca amerického prezidenta Ronalda Reagana. Najznámejší je ako tvorca Lafferovej krivky. Arthur Laffer sa v „Lafferovej krivke“ pokúsil graficky znázorniť vzťah medzi veľkosťou príjmov do štátneho rozpočtu z daní a mierou zdanenia. Pri zdôvodnení tejto závislosti vychádzal z názorov amerického ekonóma 19. storočia Henry Georgea, ktorý poukazoval na potrebu stanovenia primeranej miery zdanenia už v roku 1879 ako aj z  poznatkov arabského mysliteľa Ibn Chaldúna, ktorý sa touto problematikou zaoberal už v 14. storočí.

Kategória:Narodenia v 1940
Kategória:Ekonómovia USA
Kategória:Osobnosti z Ohia
Ralph Nader

**Ralph Nader** (* 27. február 1934, Winsted, Connecticut, USA) je americký právnik a politický aktivista. Okrem iného sa venoval problematike práv spotrebiteľa, feminizmu, humanitarizmu, environmentalizmu, a demokratickej vlády. Nader kritizoval americkú zahraničnú politiku v posledných desaťročiach, ktorú považuje za korporativistickú, imperialistickú a v protiklade k základným hodnotám demokracie a ľudských práv. Jeho aktivizmus hral významnú úlohu pri vytváraní mnohých vládnych ako aj nevládnych organizácií. 

V zozname 100 najvýznamnejších Američanov časopisu Atlantic Monthly vydanom v decembri 2006 patrí Naderovi 96. miesto.

Nader kandidoval na prezidenta Spojených štátov trikrát (v rokoch 1996, 2000, 2004). Vo voľbách v rokoch 1996 a 2000 ho nominovala Strana zelených (USA), kandidátkou na miesto viceprezidentky bola Winona LaDuke. V roku 2004 kandidoval ako nezávislý s predstaviteľom zelených Petrom Miguelom Camejom ako kandidátom na viceprezidenta.

24. februára 2008 zverejnil, že sa zúčastni ako nezávislý kandidát prezidentských volieb 2008.

## Referencie


## Iné projekty

Kategória:Právnici USA
Kategória:Politici USA
Kategória:Aktivisti USA
Kategória:Absolventi Princeton University
Kategória:Osobnosti z Connecticutu
Kategória:Kontrakultúra 60. rokov
Úslava

**Úslava** je rieka v juhozápadných Čechách. Je to významný pravostranný prítok Berounky, meria , zaberá povodie s plochou  a v ústí dosahuje priemerný prietok /s.

Rieka pramení pod názvom *Bradlava* na juhovýchodnom svahu vrchu Drkolná () západne od obce Číhaň. Názov Bradlava niesla pôvodne celá rieka, avšak chybným prepisom z roku 1712 označuje Bradlava horný tok rieky po vtok do Žinkovského rybníka. Od prameňa tečie sprvu východným smerom, za osadou Plánička sa stáča na sever. Od obce Žinkovy už tečie pod názvom Úslava, pritom k obci Vrčeň východným smerom, odtiaľ k obci Zdemyslice severoseverozápadným smerom. Následne pokračuje až k mestu Šťáhlavy na sever, pričom pri zámku Kozel mení smer toku na severozápad. Napokon sa pri plzenskom Koterove definitívne stáča a tečie k ústiu na sever. Do Berounky ústi na okraji mesta Plzeň. Rieka (najmä na dolnom toku) výraznejšie meandruje.

K významnejším prítokom patrí zľava Podhrázský potok a sprava Tůně, Muchovka, Bradava a Kornatický potok. 

Úslava preteká cez Plánicu (ako Bradlava), Žinkovy, okrajom mesta Nepomuk, ďalej cez Blovice, Šťáhlavy, Starý Plzenec a Plzeň.

## Iné projekty

Kategória:Rieky v Česku
Kategória:Povodie Vltavy
Úpa

náhľad|Úpa pri Jaroměři
**Úpa** je rieka vo východných Čechách. Je to ľavostranný prítok Labe, má dĺžku , zaberá povodie s plochou  a v ústí dosahuje priemerný prietok /s. 

Meno rieky, rozšírené ako hydronymum na európskom východe až k povodiu rieky Oky, má pôvod buď baltoslovanský, alebo ešte starší (praindoeuropský) a označuje vodný tok alebo prúd.

## Tok rieky
Pramení v Krkonošiach na Bílé louce severne od Studničnej hory, na západných svahoch Sněžky v blízkosti česko-poľskej štátnej hranice v nadmorskej výške  Prameň sa nachádza v Úpskom rašeliništi]] v I. zóne Krkonošského národného parku.

Po obec Horní Maršov tečie juhovýchodným smerom, odtiaľ k mestu Mladé Buky na juh, k Trutnovu potom opäť na juhovýchod. Na území mesta sa najprv stáča k severovýchod, následne na juh až juhojuhovýchod. Medzi mestami Úpice a Česká Skalice tečie severojužným smerom výrazne zvlneným korytom cez tzv. Babiččino údolí. Za Českou Skalicou už pokračuje k ústiu juhozápadným smerom. Do Labe ústi pri meste Jaroměř v nadmorskej výške  

Úpa je najvyššie prameniacou riekou v Česku. V pramennej oblasti prekonáva prevýšenie takmer 400 metrov Horním a Dolním úpským vodopádom k tzv. Úpskej jame. Cez Obří dol a Bukové údolí sa dostáva do letoviska Pec pod Sněžkou. Nad obcou Horní Maršov opúšťa územie národného parku Krkonoše, pod mestom Svoboda nad Úpou aj geomorfologický celok Krkonoše a vstupuje do celku Krkonošské podhůří, konkrétne podcelku Mladobucká vrchovina. Pri najväčšom meste na svojom toku, Trutnove, vstupuje do podcelku Trutnovská pahorkatina, pri osade Havlovice potom do podcelku Kocléřovský hřbet a tu preteká spomenutým údolím Babiččino údolí, v ktorom strávila svoje detstvo Božena Němcová a situovala sem dej známeho diela Babička. Pri obci Zblov je časť vody odvádzaná kanálom do vodnej nádrže Rozkoš. Na dolnom toku zároveň vstupuje do geomorfologického celku Orlická tabule. 

Najvýznamnejšími prítokmi sú z ľavej strany Malá Úpa, Lysečinský potok, Trutina (Babský potok), Ličná, Rtyňka, Olešnice a z pravej strany Zelený potok, Maršovka, Válovický potok. 
Rieka preteká cez Pec pod Sněžkou, Horní Maršov, Svobodu nad Úpou, Mladé Buky, Trutnov, Úpice a Českú Skalicu.

## Referencie


## Literatúra
* FETTERS, Aleš. *Hydronymie povodí řeky Úpy.* In: 
* 

## Iné projekty

## Externé odkazy
* Zlíč – aktuální vodní stav na stránkách Povodí Labe
* Základní charakteristiky toku Úpa a jeho povodí
* Seznam vodních elektráren na Úpě

Kategória:Rieky v Česku
Kategória:Povodie Labe
Radbuza

[náhľad|vpravo|Radbuza v [Dobřany (okres Plzeň-juh)|Dobřanoch]]

**Radbuza** je rieka v juhozápadných Čechách. Spoločne s riekou Mže vytvárajú Berounku, meria , zaberá povodie s plochou  a v mieste sútoku dosahuje priemerný prietok /s.

Pramení v pohorí Český les na severozápadnom úpätí vrchu Lysá () neďaleko osady Závist pri Rybníku. Po sútok s Huťským potokom tečie na sever, potom sa stáča na severovýchod k mestu Bělá nad Radbuzou. Odtiaľ pokračuje k obci Srby smerom na juhovýchod, následne sa stáča a tečie východným smerom až k mestu Staňkov, odiaľ smeruje na severoseverovýchod k obci Hradec. Následne pokračuje opäť východným smerom k mestu Dobřany, odkiaľ tečie severovýchodným smerom k vodnej nádrži České Údolí. V týchto miestach sa pôvodné koryto rieky esovito stáča, z nádrže vyteká na východ a po pribratí svojho najväčšieho prítoku, pravostrannej Úhlavy, už tečie k sútoku na sever. S Mže (priteká zľava) sa spája na území mesta Plzeň v nadmorskej výške 

Z ľavej strany priberá Huťský potok, Slatinu, Chuchlú, Nedražický potok, Touškovský potok, Luční potok; z pravej strany Černý potok, Zubřinu, Srbický potok, Merklínku, Suchanovský potok a Úhlavu.

Radbuza tečie cez Bělú nad Radbuzou, Horšovský Týn, Staňkov, Holýšov, Stod, Chotěšov, Dobřany a Plzeň.

## Fotografie

Image: Pramen_Radbuzy_detail.JPG|Prameň Radbuzy
Image: Radbuza_Rybnik.jpeg|Radbuza jeden kilometer od svojho prameňa u Rybníku
Image: Radbuza_Plzen.jpeg|Radbuza jeden kilometer pred sútokom so Mžou
Image: Radbuza_Plzen_2002_1.jpeg|Radbuza v Plzni pri povodniach v roku 2002


## Iné projekty

Kategória:Rieky v Česku
Kategória:Povodie Vltavy
Kategória:Plaská pahorkatina
Úhlava

náhľad|vpravo|Úhlava na Šumave

**Úhlava** je rieka v juhozápadných Čechách. Je to najvýznamnejší pravostranný prítok Radbuzy, meria , zaberá povodie s veľkosťou  a v ústí dosahuje priemerný prietok /s.

Pramení na Šumave na západnom svahu vrchu Pancíř () severne od mesta Železná Ruda. K osade Hamry tečie najprv na severozápad, potom pokračuje na sever a napája vodnú nádrž Nýrsko. Po pribratí ľavostrannej *Andělice* sa stáča severovýchodným smerom, v blízkosti Klatov mení smer toku na sever, následne medzi obcami Dolany a Předenice tečie na severoseverovýchod. Odtiaľ už tečie k ústiu výhradne na sever, pričom pod obcou Štěnovice preteká výrazne zvlneným korytom s niekoľkými veľkými meandrami. Do Radbuzy ústi na južnom okraji mesta Plzeň.

Významnejšími prítokmi sú ľavostranné Chodská Úhlava, Andělice, Poleňka a pravostranné Jelenka, Drnový potok, Točnický potok, Zlatý potok a Lukavice.

Úhlava preteká cez Nýrsko, Janovice nad Úhlavou, Bezděkov, Dolany, Švihov, Lužany, Přeštice, Dolní Lukavice, Štěnovice a okrajom Plzne.

## Referencie


## Iné projekty

## Externé odkazy
* Štěnovice – aktuální vodní stav
* Seznam vodních elektráren na Úhlavě

Kategória:Rieky v Česku
Kategória:Povodie Vltavy
Metuje

[náhľad|Rieka Metuje v [Náchode]]
**Metuje** je rieka vo východných Čechách. Je to ľavostranný prítok Labe, meria , povodie má plochu  a v ústí dosahuje priemerný prietok /s.

Pramení v geomorfologickom celku Broumovská vrchovina (podcelok Polická vrchovina) v nadmorskej výške  východne od obce Hodkovice. Na hornom toku vytvára hlboko zarezané údolie a preteká cez Teplicko-adršpašské skály najprv na východ, následne vytvára veľký oblúk ohnutý na sever, niekoľkokrát sa esovito stáča a pokračuje viac-menej severojužným smerom až po Nové Město nad Metují, pričom sa tok viacnásobne stáča a meandruje. Za mestom už pokračuje západným smerom cez kultúrnu krajinu, koryto križujú viaceré zavlažovacie kanály. Do Labe sa vlieva pri meste Jaroměř (medzi mestom a časťou Josefov) v nadmorskej výške 

K významnejším ľavostranným prítokom patrí Zdoňovský potok, Ledhujka, Židovka, Brlenka, Střela, Olešenka, Janovský potok, k pravostranným Dřevíč, Radechovka a Rozkoš.

Metuje preteká cez tieto mestá: Teplice nad Metují, Hronov, Velké Poříčí (městys), Náchod a Nové Město nad Metují.

## Iné projekty

Kategória:Rieky v Česku
Kategória:Povodie Labe
Cigánka (vrch v Spišsko-gemerskom krase; 935 m)

**Cigánka** () je vrch v Spišsko-gemerskom krase, krajinnom celku Slovenského rudohoria. Leží nad Muráňom, približne  severozápadne od Revúcej. Na jednom z vrcholov sú zrúcaniny hradu Muráň.

## Poloha
Nachádza sa v juhozápadnej časti Spišsko-gemerského krasu, v geomorfologickom podcelku Muránska planina. Leží v Banskobystrickom kraji, v okrese Revúca a na katastrálnom území obce Muráň. Najbližším sídlom je na južnom úpätí situovaný Muráň, juhovýchodne sa nachádza Muránska Dlhá Lúka a Revúca, východne Muránska Zdychava a Muránska Huta. Vrch leží v Národnom parku Muránska planina a veľká časť patrí do národnej prírodnej rezervácie Cigánka.

## Opis
Cigánka leží na juhovýchodnom okraji strednej časti Muránskej planiny, v hrebeni, vybiehajúcom juhozápadným smerom z vrchu Šiance (). Severne sa nachádza Veľký Cigán (), Šindliarka (), Lopušná () a Šiance, východne Čelo (), Kyprov (), Stolica () a Radzim (), južne Zubová (), Krížna poľana () a Tri chotáre () a západne Macov vrch (), Vrbiarka (), Ostrica (), Pavelková () a Kľak (). Juhovýchodné svahy odvodňuje rieka Muráň v povodí Slanej, voda zo severozápadných odteká do Muráňa Dolinským potokom. Na vrchol i k hradu Muráň vedie značená turistická trasa. Juhovýchodným úbočím vedie cesta II/531 z Tisovca do Červenej Skaly. Na úbočí stojí chata.

### Výhľady
Vrchol pokrýva súvislý lesný porast, no skalné bralá umožňujú obmedzený rozhľad. Z vhodných lokalít je možné pozorovať najmä okolité vrchy Spišsko-gemerského krasu a časť Nízkych Tatier a Stolických vrchov.

## Prístup
* po  červeno značenom turistickom chodníku z obce Muráň 
* po  žlto značenom turistickom chodníku zo sedla Predná hora

## Referencie

## Pozri aj
* Spišsko-gemerský kras
* Muránska planina 
* Zoznam vrcholov v Spišsko-gemerskom krase

## Iné projekty

## Externé odkazy
* Poloha na turistickej mape

Kategória:Vrchy v Spišsko-gemerskom krase
Kategória:Vrchy v Muránskej planine
Kategória:Vrchy pod 1000 metrov na Slovensku
Kategória:Vrchy v okrese Revúca
Kategória:Muráň (obec)
Lagos

**Lagos** je najväčšie mesto v Nigérii a najväčšie mesto Afriky. Nachádza sa tu jeden z najvýznamnejších afrických prístavov. 

Lagos je bývalé hlavné mesto Nigérie, v roku 1991 ho nahradila Abuja. Mesto malo v roku 2020 14 370 000 obyvateľov, v aglomerácii však žije odhadom 21 – 24 mil. obyvateľov.

Prevažne jorubská populácia štátu sa stala heterogénnejšou s migráciou ďalších Nigérijčanov a Západoafričanov do mesta Lagos. Poľnohospodárska a rybárska produkcia štátu Lagos zahŕňa maniok, palmový olej a jeho jadrá, kokosové orechy, kukuricu, zeleninu, ovocie a ryby. Tieto produkty sa zbierajú v lagúnových prístavoch Badagry, Epe a Ikorodu a prepravujú sa na trhy v meste Lagos.

## Referencie

## Iné projekty

## Externé odkazy
* Oficiálny web 

Kategória:Mestá v Nigérii
Kategória:Prístavné mestá v Nigérii
Kategória:Bývalé hlavné mestá
Käsong

thumb|Käsong - centrum mesta
thumb|Poloha

**Käsong** (kórejsky 개성, ) je šieste najväčšie mesto v KĽDR s počtom asi 338 tisíc obyvateľov. Mesto sa nachádza len niekoľko kilometrov severne od demilitarizovanej zóny, ktorá tvorí hranicu s Kórejskou republikou. Patrí do provincie Hwanghäbuk-do. V minulosti bolo asi 500 rokov hlavným mestom.

V blízkosti mesta Käsong sa nachádza Käsongský priemyselný park - centrum severokórejského ľahkého priemyslu.

## Dejiny mesta
Po skončení éry zjednotenej Šilly si ho kráľ Wangkon - zakladateľ novej dynastie Korjo- vybral za svoje nové sídlo. Funkciu hlavného mesta kráľovstva Korjo plnilo 5 storočí. Počas tohto obdobia viackrát zmenilo názov: Kädžu (개주), Kägjong (개경) a Käsongbu (개성부). Neskôr za dynastie Čoson bolo vedľajším hlavným mestom a súčasťou provincie Kjonggi-do. Po oslobodení v roku 1945 a rozdelení polostrova mesto patrilo južnej časti polostrova až do vypuknutia kórejskej vojny v roku 1950. Po skončení kórejskej vojny v roku 1953 bola hranica vytýčená na juh od Käsongu a mesto pripadlo Severnej Kórei. V 50. rokoch sa z neho stalo "mesto pod priamou vládou" (po kórejsky 개성직할시 / Käsong čikhal-ši) a od roku 2003, keď bol vytvorený priemyselný park sa zmenilo na mesto so špeciálnym postavením (po kórejsky 개성특급시 / Käsong thükgüp-ši).

## Literatúra
* Paul French: *North Korea: The Paranoid Peninsula, a Modern History: The Paranoid Peninsula - A Modern History.*, Zed Books Ltd., 2005
* Arno Maierbrugger: *Nordkorea-Handbuch. Unterwegs in einem geheimnisvollen Land.* Trescher, Berlin 2004
* Christian Kracht, Eva Munz und Lukas Nikol: *Die totale Erinnerung. Kim Jong Ils Nordkorea.* Rogner & Bernhard, 2006
* Pang Hwan Ju, Hwang Bong Hyok: *A Sightseeing Guide to Korea.* Foreign Languages Publishing House, Pjöngjang 1991
* Kim Sung Un: *Panorama of Korea.* Foreign Languages Publishing House, Pjöngjang 1999
* Robert Willoughby: *North Korea. The Bradt Travel Guide.* éditions Bradt, Londres 2003

## Iné projekty


Kategória:Mestá v KĽDR
Kategória:Bývalé hlavné mestá
Hučava

**Hučava** môže byť:

* rieka na strednom Slovensku, pozri Hučava (prítok Zolnej)
* potok v tatranskej oblasti, pozri Hučava (prítok Belianskeho potoka)
* potok v Česku, prítok Brannej, pozri Hučava (prítok Brannej)
Zentralfriedhof (Viedeň)

right|thumb|Beethovenov hrob
right|thumb|Falcov hrob
right|thumb|Brahmsov hrob

**Zentralfriedhof** (doslova *Ústredný cintorín*) je veľký cintorín vo Viedni. 
Rozlohou dva a pol milióna metrov štvorcových je po Hamburgu/Ohlsdorfe druhým najväčším cintorínom v Európe a posledným miestom odpočinku 3 miliónov ľudí. Viedenský magistrát sa tu stará o 250 000 hrobov. 

V centre cintorína vytvorený Park pokoja a sily podľa starej tradície geomantie. 27. októbra slávnostne otvorili kostol sv. Karola Boromejského po piatich rokoch renovácie, ktorá stála 182 miliónov šilingov. Jeho kupolu vidieť hneď po vstupe do cintorína cez hlavný vchod (Hauptportal). V blízkosti kostola sa nachádzajú hroby Beethovena, Schuberta, Johanna Straussa otca i syna, Brahmsa alebo Huga Wolfa, označených ako "Ehrengräber" v skupine 32a. Tu je postavený aj pomník Mozartovi. Rakúski prezidenti sú pochovaní v hrobkách v blízkosti kostola. 

Presný plán cintorína si možno kúpiť u vrátnika pri vchode 2 (Tor 2). Prvý vchod od centra mesta (Tor 1) sprístupňuje starú izraelskú časť. Pozdĺž múrov cintorína sa dá prejsť k vedľajšiemu vchodu (Tor 3), je to aj zastávka električky. Tu odpočíva aj u nás veľmi dobre známy rockový spevák Falco. Sklenená platňa na jeho hrobe symbolizuje rozbité CD. Štvrtý vchod (Tor 4) je vstupom do evanjelickej časti a piaty vchod (Tor 5) do nového izraelského oddelenia existujúceho od roku 1928. Pochovaný je tu aj hudobný skladateľ Antonio Salieri.

## Doprava na cintoríne
V areáli cintorína vzhľadom na jeho veľkosť premáva autobusová linka 106, ktorá má na trase 22 zastávok. Interval medzi spojmi je 30 minút, prvý začína o 9. hodine, posledný v sobotu o 16:30, v ostatných dňoch o 15:30. V autobuse platí rovnaký lístok ako na ostatných viedenských linkách.

## Iné projekty
 

## Externé odkazy
* Zentralfriedhof - stránka mesta Viedeň 
* Umfangreiche und informative Seite (plán, slávne hroby, fotky)
* Umfangreiche und informative Seite (Zentralfriedhof - slávne hroby) 

Kategória:Viedeň
Kategória:Cintoríny v Rakúsku
Brusník

**Brusník** môže byť:

* obec na Slovensku, pozri Brusník (okres Veľký Krtíš)
* osada obce Rybník v okrese Revúca, pozri Brusník (Rybník)
* prítok Hornádu ústiaci v Spišskej Novej Vsi, pozri Brusník (prítok Hornádu)
Cimabue

[náhľad|Cimabue: ''Madonna in Maestà'', [Florencia, Galleria degli Uffizi]]
**Cimabue**, vlastným menom **Cenni di Peppo** (* okolo 1240 – † okolo 1302), bol taliansky maliar, prvý veľký majster florentskej školy. Dante považoval Cimabua za najvýznamnejšieho talianskeho maliara pred Giottom, s ktorým sa zaslúžili o obrodu talianskeho umenia v stredoveku.

Podľa životopisca talianskych renesančných umelcov a architektov Giorgia Vasariho pochádzal Cimabue z urodzenej rodiny. Ako chlapec navštevoval školu pri dominikánskom kostole Santa Maria Novella, kde vtedy pracovali byzantskí maliari. Cimabue utiekal zo školy a celé dny ich pozoroval pri práci, preto otec aj maliari usúdili, že by sa mal učiť maľovať. Je to však zrejme len legenda, pretože stavba kostola bola zahájená v čase, kedy Cimabue bol už slávnym florentským maliarom. Byzantských umelcov zrejme videl pracovať v Baptisteriu San Giovanni. 

Vo svojich kompozíciách Cimabue zachoval rysy príznačné pre byzantskú školu. Z jeho diela sa však nezachovalo mnoho: 

Fresky v hornom kostole baziliky sv. sv. Františka v Assisi – najznámnejšia je zrejme *Tróniaca Madona so štyrmi anjelmi a sv. Františkom*. 
  
Hierarchickosť figúr tohto výjavu má zrejme blízko k byzantskej tradícii, ale oduševnenosť tvárí je už novým rysom. Známa podoba sv. Františka ovplyvnila mnohé ďalšie podobizne tohoto svätca. Typicky chudá vyziabnutá tvár najviac zodpovedá popisu Františkovej fyziognómie v životopise od Tomassa di Cellano. Na rozdiel od svojho najväčšieho a vraj aj najobľúbenejšieho žiaka Giotta sa však Cimabue nepúšťal do rozsiahlych cyklov nových príbehov.
náhľad|vľavo|Tróniaca madona so štyrmi anjelmi a sv. Františkom, horný kostol, Assisi
Pri práci v bazilike v Assisi sa Cimabue stretol s rímskym maliarom Pietrom Cavallinim, ktorý sa podieľal aj na výzdobe tunajšieho chrámu. Cavallini ho informoval o technikách stredovekého rímskeho maliarstva a ovplyvnil jeho tvorbu.

Jedným z najznámejších Cimabuových diel je doskový obraz *Maestá – Tróniaca Madona*, namaľovaná okolo roku 1280 pre veľký oltár florentského kostola Santa Trinita (dnes umiestnený v galérii Uffizi vo Florencii). Schéma obrazu ešte vykazuje vplyv byzantského maliarstva, je tu však už použitá perspektíva.

Známy je aj Cimabuov krucifix z kostola Santa Croce vo Florencii, ktorý bol nenávratne poškodený roku 1966 pri povodniach.

## Literatúra
* Pijoan, José, *Dějiny umění 5*, Odeon, Praha 1979
* Corrainová, Lucia, Giotto a středověké umění. Životy a díla středověkých umělců, Svojtka a Vašut 1996

## Iné projekty

Kategória:Narodenia v 13. storočí
Kategória:Úmrtia v 14. storočí
Kategória:Talianski maliari
Kategória:Talianski freskári
Henri Debehogne

**Henri Debehogne** (* 30. december 1928, Maillen, Belgicko – † 9. december 2007, Uccle, Belgicko) bol belgický astronóm.

Pracoval na Belgickom kráľovskom observatóriu v Uccly, špecializoval sa na planétky,  kométy  a astrometriu.

Objavil viac ako 700 planétok, vrátane trójanov (6090) 1989 DJ a (65210) 2002 EG (druhý spolu s E. W. Elstom).

Kategória:Narodenia v 1928
Kategória:Úmrtia v 2007
Kategória:Belgickí astronómovia
Kategória:Objavitelia planétok
Tamara Michajlovna Smirnovová

**Tamara Michajlovna Smirnovová** (; * 25. december, 1918 – † 2001) bola ruská (pôvodne sovietska) astronómka. Je spoluobjaviteľkou periodickej kométy 74P/Smirnovová-Černych, a objavila niekoľko planétok.

Kategória:Narodenia v 1918
Kategória:Sovietski astronómovia
Kategória:Ruskí astronómovia
Kategória:Objavitelia planétok
Kategória:Objavitelia asteroidov
Kategória:Objavitelia komét
Kategória:Ženy v astronómii
Grigorij Nikolajevič Neujmin

**Grigorij Nikolajevič Neujmin**, rus. Григорий Николаевич Неуймин (* 3. január 1886 (22. december 1885) – 17. december 1946) bol sovietsky a ruský astronóm.

Zapísal sa do histórie objavom 74 planétok, najmä 951 Gaspra a 762 Pulcova. Minor Planet Center zapísal jeho objavy pod menom G. N. Neujmin, odvtedy je jeho meno v literatúre uvádzané pod týmto priezviskom. V modernej anglickej literatúre sa uvádza priezvisko Neuymin.

Bol objaviteľom (spoluobjaviteľom) početných periodických planétok, vrátane 25D/Neujmin, 28P/Neujmin, 42P/Neujmin, 57P/du Toit-Neujmin-Delporte a 58P/Jackson-Neujmin.

Planétka 1129 Neujmina je pomenovaná na jeho počesť.

## Poznámky
#  podľa juliánskeho kalendára
#  podľa gregoriánskeho kalendára

Kategória:Sovietski astronómovia
Kategória:Ruskí astronómovia
Kategória:Objavitelia asteroidov
Kategória:Objavitelia komét
Kategória:Narodenia v 1886
Kategória:Úmrtia v 1946
Fašírka

náhľad|Fašírka so zeleninou

**Fašírka** je druh mäsového alebo bezmäsitého vyprážaného výrobku a súčasť jedál a pokrmov.

## Iné projekty

Kategória:Potraviny
Kategória:Mäso
Agora (námestie)

[náhľad|Agora, [Súr (Libanon)]]
**Agora** je námestie, resp. trhovisko v starovekých gréckych mestských štátoch, na ktorom sa zhromažďovali obyvatelia (eklézia). Konali sa tu hlasovania, črepinový súd a prerokúvali sa politické záležitosti štátu.

Kategória:Architektúra v starovekom Grécku
Fívah

**Fívah** () je jedným z obývaných ostrovov na atole Šavijani na Maldivách. Počet obyvateľov je 916 (jún 2006), dĺžka ostrova 1 200 m, šírka 920 m. Vzdialenosť od hlavného mesta Male je 241,24 km.

## Externé odkazy
*Informácie ministerstva pre rozvoj o Fívah - anglicky

Kategória:Ostrovy atolu Šavijani
Fédú

**Fédú** () môže byť ostrov:
* na maldivskom atole Šavijani, pozri Fédú (Šavijani)
* na maldivskom atole Sínu,  pozri Fédú (Sínu)
Fašírka (televízna relácia)

**Fašírka** bola televízna strihová relácia politickej satiry STV. Vysielala sa raz za dva týždne v roku 1998 pred voľbami, ktoré sa uskutočnili 25. a 26. septembra 1998. 

Ústredný riaditeľom STV bol  vtedy Igor Kubiš, ktorý umožnil úplnú závislosť STV od HZDS. Pred historickými voľbami mal už Vladimír Mečiar takmer absolútne voľný prístup do STV. Jeho pravidelná „diskusná“ relácia Ako ďalej, pán premiér? sa na obrazovkách objavovala pár mesiacov pred voľbami každý týždeň a časový limit prekračovali aj o pol hodiny. Spravodajstvo STV stratilo v tom čase posledné znaky objektivity a vyváženosti. Aktuálne správy sa v ňom prelínali s komentármi, ktoré útočili na politických protivníkov HZDS. Satirickými šľahmi ich okrem toho častovala pravidelná strihová relácia Fašírka.

Na tvorbe relácie sa scenáristicky a produkčne podieľali: 

* spravodajca-komentátor STV Pavel Kapusta (potom v rokoch 2000 - 2014 šéfredaktor časopisu Extra plus), 
* Lenka Eremiášová (zástupkyňa šéfredaktora časopisu Extra plus), 
* Viera Urbanová, (V rokoch 1988 až 1991 pracovala v redakcii humoristicko-satirického týždenníka Roháč, potom v denníku Koridor, od roku 1993 až do roku 1996 v denníku REPUBLIKA a Slovenská REPUBLIKA. V rokoch 1997 a 1998 pôsobila ako poradkyňa vedúcej Úradu vlády SR a predsedu vlády SR.)
* Jerguš Ferko, 
* Kalo Uhrík, 
* komentár čítala redaktorka a moderátorka STV Denisa Pogačová. 

V danom období patrila Fašírka k nasledovanejším reláciám STV. Vo "Fašírke" je konkurenčná TV Markíza, ktorá mala už vtedy vyššiu sledovanosť ako STV, nazývaná *Angelika*.

## Referencie

Kategória:Televízne relácie Slovenskej televízie
Kategória:Zábavné televízne programy
Sylvain Julien Victor Arend

**Sylvain Julien Victor Arend** (* 6. august 1902, Robelmont, Belgicko – † 18. február 1992) bol belgický astronóm. Jeho hlavným odborom bola astrometria.

Spolu s G. Rolandom, objavili kométu C/1956 R1 (Arend-Roland). Bol tiež objaviteľom, alebo spoluobjaviteľom periodických komét 49P/Arend-Rigaux a 50P/Arend, 1952 Nova Scuti, a početných planétok (asteroidov), vrátane Amora 1916 Boreas a Trójana 1583 Antilochus. Ďalej objavil 1652 Hergé, ktorá je pomenovaná po Georges Remi prezývanom Hergé. Planétka 1563 Noël je pomenovaná po jeho synovi Emanuelovi.

Kategória:Narodenia v 1902
Kategória:Úmrtia v 1992
Kategória:Belgickí astronómovia
Kategória:Objavitelia komét
Kategória:Objavitelia asteroidov
Aupark Tower (Bratislava)

right|thumb|Aupark Tower po dokončení v roku 2008
[thumb|Pohľad z rozhľadne na [Most SNP|Moste SNP]]
**Aupark Tower** je výšková budova v Bratislave v mestskej časti Petržalka, ktorá je súčasťou nákupno-zábavného centra Aupark. Postavila ju spoločnosť HB Reavis Group. Jej výstavba sa začala v roku 2006, hrubá stavba bola dokončená začiatkom roku 2007 a úplne dokončená bola koncom roka 2007. Nachádzajú sa tu prenajímateľné kancelárske priestory.

Má výšku 96 metrov, stupňovitý tvar s viacerými ustúpenými časťami. Celkový počet podlaží je 22, existovali návrhy na zmenu projektu a výstavbu 15 podlaží, aby sa údajne čiastočne zachránila panoráma Bratislavy. Spoločnosť HB Reavis Group mala za kompromisné riešenie mať možnosť odkúpiť lukratívne pozemky na petržalskom nábreží Dunaj a medzi Starým mostom a Mostom Apollo za výhodnú cenu. Kompromisné riešenie sa nezrealizovalo, pretože bolo rozhodnuté, že dané riešenie by bolo pre mesto nevýhodné. Odporcovia výstavby tejto budovy argumentovali bezprostrednou blízkosťou Nového mosta a optickým znehodnotením lokality, ako aj panorámy mesta ako celku. Bratislavčania ju volajú “Budova vo výhľade”, pretože z pohľadu na Petržalku z ľavého brehu Dunaja znehodnocuje zásadne panorámu Petržalky a “zavadzia” priamo v pozadí mosta SNP. Z niektorých pohľadníc Bratislavy ju autori radšej “vymazali”. 

Na prelome roka 2011 a 2012 sa majiteľom budovy stal realitný fond Heitman European Property Partners IV. Hodnota transakcie podľa zverejnených správ bola 85,6 milióna. 

Kancelárie tu majú spoločnosti Telefónica Slovakia, ESET, Procter & Gamble, AT&T, Benestra, Renault Slovensko a iné.

Aupark Tower bol ústredným motívom koncertu Jeana Michela Jarra „Most z budúcnosti“, ktorý odohral 12. mája 2024.

## Galéria

Súbor:Aupark Tower 01.jpg|Aupark Tower tesne pred dokončením v októbri 2007
Súbor:Bratislava 2007-07-21 01.jpg|Aupark Tower, 21. júl 2007
Súbor:Bratislava 2007-07-21 02.jpg|Pylón Nového mosta a Aupark Tower
Súbor:Aupark tower.jpg|Aupark Tower


## Pozri aj
* Zoznam najvyšších budov v Bratislave

## Referencie

## Iné projekty

Kategória:Výškové budovy v Bratislave
Kategória:Architektúra z 2007
Hnojník

**Hnojník** môže byť:

* rod húb (Coprinus), pozri hnojník (rod)
* obec v Česku v okrese Frýdek-Místek, pozri Hnojník (okres Frýdek-Místek)
* potok v Gemeri, prítok Blhu, pozri Hnojník (potok)
Zoznam najvyšších budov sveta

Tento článok obsahuje **zoznam najvyšších budov** sveta. V zozname sa nachádzajú len supertally s výškou 300 m a viac.Výškou sa rozumie najvyšší bod na budove a to maximálna výška konštrukcie na budove. V zozname sú aj nedokončené budovy avšak iba tie, ktoré dosiahli svoju konštrukčnú výšku.

## Grafické znázornenia

Súbor:Tallest Buildings in the World 2020.png|Najvyššie budovy roku 2020
Súbor:Tallest Buildings new.PNG|Najvyššie budovy (červené nedokončené)
Súbor:Tallest buildings and towers with public viewing facilities.PNG|Najvyššie budovy spolu s niektorými najvyššími vežami
Súbor:The Tallest Buildings in the world.png|Niektoré budovy s výškou 400m+


## Časová os

## Referencie

## Pozri aj
* Zoznam najvyšších veží na svete
* Zoznam najvyšších stavieb na svete
* Zoznam najvyšších budov na Slovensku

## Iné projekty

## Externé odkazy
* SkyscraperCity

## Zdroj


Svet
Budovy sveta
August Kopff

**August Kopff** (5. február 1882–25. apríl 1960) bol nemecký astronóm ktorý objavil niekoľko komét a planétok

Kométy, napr. periodická 22P/Kopff a neperiodická C/1906 E1.

Početné planétky trójany 617 Patroclus a 624 Hektor.

Je po ňom pomenovaný kráter na Mesiaci Kopff.

Kategória:Nemeckí astronómovia
Kategória:Narodenia v 1882
Kategória:Úmrtia v 1960
Kategória:Objavitelia asteroidov
Kategória:Objavitelia komét
Kresadlo

::*Kresadlo je aj iný názov ocieľky v kresadlovej zámke paľnej zbrane, pozri [[kresadlová zámka]].*
right|thumb|Obsah "tinderboxu"

**Kresadlo** je (bežný) predmet alebo sústava (bežných) predmetov, ktorými sa kresajú (teda vzájomným udieraním či otieraním vytvárajú) iskry. Kresadlá sú známe už od praveku. Najčastejšími kresadlami sú pazúriky a/alebo ocieľka (vysokouhlíková oceľ).

V novoveku sa kresadlo často vyskytovalo v špeciálnej krabičke (po angl. *tinderbox*), ktorá obsahovala pazúrik, ocieľku a k tomu práchno. Keďže iskry vydané pazúrikom nie sú dostatočne silné na ich zachytenie je potrebný vopred pripravený materiál. Tým môže byť zuhoľnatená bavlna, zuhoľnatená pálka, či na drobné kúsky narezané vnútro práchnovca kopytovitého (drevokazná huba), ktoré sa po dobu 24 hodín máčalo v lúhu z bukového popola. Neskôr sa začala objavovať aj "slow match", išlo o rúrku najčastejšie z parohu, do ktorej bol zasadený kus opálenej bavlnenej šnúry. Jej vrchný kryt bol často tvorený špičkou toho istého kusu paroha.

Kresadlo sa používalo na založenie ohňa pred vynájdením zápaliek.

Kategória:Oheň
Amistad (loď)

right|thumb|La Amistad
[right|thumb|Joseph Cinque, jeden z rebelujúcich, portrét od [Nathaniel Jocelyn|Nathaniela Jocelyna z 1839]]

**La Amistad** bol španielsky dvojsťažňový škuner, pôvodne postavený v Spojených štátoch s názvom *Friendship*. *La Amistad* nebola loď pôvodne postavená pre transport otrokov, slúžil na malé presuny tovarov. *La Amistad* sa stal symbolom abolicionizmu po tom, čo skupina afrických zajatcov na lodi povstala. Táto skupina bola neskôr zatknutá a začal veľký súdny proces o ich právnom postavení. Otroci, ktorí sa na nej prevážali prišli na Kubu na lodi *Tecora*.

## Udalosť
V roku 1839 bola táto skupina Afričanov transportovaná na palube lodi z kubánskej Havany do Puerto Principe, keď na čele s Josephom Cinquem zorganizovali ozbrojenú revoltu. Ich presun z Afriky do Ameriky bol nelegálny a boli pôvodne falošne označovaní za občanov Kuby. Po revolte Afričania požadovali svoj návrat domov do Afriky, ale lodný navigátor ich oklamal pri stanovovaní kurzu a naviedol loď k Východnému pobrežiu USA. Škuner objavili na Long Islande v New Yorku, vzali ho do správy Lodstva Spojených štátov a Afričanov zobrali do Connecticutu, kde mali byť predaní ako otroci. Tam zasadal súd nad ich právnym postavením. Tento proces bol veľmi populárny v Spojených štátoch, kde patril medzi najvýznamnejšie prípady abolicionizmu.

## Rozhodnutie
Najvyšší súd USA potvrdil rozhodnutie nižšieho súdu v Connecticute a rozhodol o oslobodení Afričanov. Prípad bol pomerne populárny nielen medzi obyčajnými ľuďmi, ale aj v najvyšších kruhoch, keďže išlo o španielsku loď, prípad zaujímal aj Španielske kráľovstvo a vtedajšieho prezidenta USA  Martina Van Burena. Obhajcom Afričanov na Najvyššom súde bol bývalý prezident USA a kongresman John Quincy Adams. 9. marca 1840 teda Najvyšší súd rozhodol, že Afričania neboli legálne nadobudnutým majetkom, že boli nelegálne zajatí otrokármi a potvrdil rozhodnutie o ich oslobodení.

## Referencie


## Iné projekty
 

## Externé odkazy
* Prípad lode Amistad 

Kategória:História otroctva v USA
Mäta pieporná

**Mäta pieporná** (*Mentha piperita* alebo *Mentha × piperita*, ľudovo nazývaná *fefermincľa* alebo nárečovo *feferminc* alebo *feferminca*) je vytrvalá bylina s drevnatou stonkou z čeľade hluchavkovité (*Lamiaceae*). Je to prirodzený hybrid mäty vodnej (*Mentha aquatica*) a mäty klasnatej (*Mentha spicata*). Mäta rastie skoro všade. 

Zbiera sa list, vňať, za suchého počasia, krátko pred rozkvitnutím. Má antiseptický účinok, uvoľňuje kŕče hladkého svalstva, zastavuje preháňanie, aplikuje sa pri zápaloch ústnej dutiny, pri bolesti zubov. Dá sa piť ako čaj, alebo sa predáva ako silica.

## Galéria

Mentha piperita - Pfefferminze.jpg|Mäta pieporná
Pfefferminze Mentha piperata.jpg|Mäta pieporná, stonka je trocha modrastá
Mentha-piperita.JPG|Mäta pieporná, kvety


Kategória:Hluchavkovité
Kategória:Liečivé rastliny
Kategória:Flóra na Slovensku
Kategória:Rastlinné krížence
Letisko Manchester

**Letisko Manchester** (; IATA: **MAN**, ICAO: **EGCC**) je hlavné letisko v Manchestri, Anglicko. Pri otvorení letovej dopravy dostalo názov *Letisko Ringway*. Počas druhej svetovej vojny sa oficiálne nazývalo *RAF Ringway* a od roku 1975 do roku 1986 sa používal názov *Medzinárodné letisko Manchester*. Nachádza sa na hranici medzi grófstvom Cheshire a Manchestrom v metropolitnom grófstve Veľký Manchester.

Letisko má dve rovnobežné vzletové a pristávacie dráhy, druhá bola otvorená v roku 2001 a stála £172 miliónov. Letisko má tri priľahlé terminály a železničnú zastávku. Majiteľom letiska je *Manchester Airports Group (MAG)*, ktoré je kontrolované desiatimi metropolitnými okresnými radami Veľkého Manchestru a je to zároveň najväčšia britská letisková spoločnosť.

Letisko v Manchestri je štvrtým najrušnejším letiskom v Spojenom kráľovstve (po letiskách Londýn-Heathrow, Londýn-Gatwick a Londýn-Stansted). V počte prepravených pasažierov kleslo na 48. miesto v roku 2005 zo 45. miesta, na ktorom bolo v roku 2004. V roku 2006 z letiska odletelo a priletelo rekordných 234&nbsp;845 lietadiel. 

V roku 2009 letisko odbavilo 18 724 889 pasažierov a počet pohybov lietadiel bol 172 515, v roku 2015 to bolo 173 165 letov a 23 136 047 pasažierov.

## Referencie


## Externé odkazy
* Oficiálna stránka letiska

Manchester
Kategória:Doprava vo Veľkom Manchestri
Gänserndorf

**Gänserndorf** () je mesto v Dolnom Rakúsku približne medzi Bratislavou a Viedňou. Má katastrálnu výmeru  a žije tu  obyvateľov (). Nachádza sa v nadmorskej výške 167 metrov nad morom.

## Iné projekty

## Externé odkazy
* Oficiálna stránka

Kategória:Okresné mestá v Rakúsku
Kategória:Obce okresu Gänserndorf